ব্যাঙ্কে তুলকালাম। রূপান্তরকামী হওয়ায়, ব্যাঙ্ক থেকে বের করে দেওয়ার অভিযোগ উঠল খোদ রাজ্যের ট্রান্সজেন্ডার বোর্ডের চেয়ারম্যান রঞ্জিতা দাসকে। এলগিন রোডে এসবিআই-য়ের ব্রাঞ্চে অ্যাকাউন্ট রয়েছে তাঁর। রঞ্জিতার দাবি, নোট সংক্রান্ত কিছু প্রশ্ন থাকায়, সদুত্তর পেতে ব্যাঙ্কে গিয়েছিলেন তিনি। কিন্তু গেটেই তাঁকে বাধা দেন নিরাপত্তারক্ষীরা। অভিযোগ তাঁকে বলা হয়, রূপান্তরকামী হওয়ায় তিনি ঢুকতে পারবেন না। তিনি যেন তখনই বেরিয়ে যান। একথার প্রতিবাদ জানিয়ে ব্যাঙ্কে ঢোকার চেষ্টা করায়, এরপর তাঁর হাত ধরে টেনে বাইরে বের করে দেওয়ারও চেষ্টা হয় বলে অভিযোগ। পরে এনিয়ে দুঃখপ্রকাশ করেন ব্যাঙ্ক ম্যানেজার। তবে রঞ্জিতার প্রশ্ন, কেন এধরনের ঘটনা ঘটবে? কেন সেইসময়ই ব্যাঙ্ক কর্মীরা এর প্রতিবাদ করেননি? ভবানীপুর থানায় লিখিত অভিযোগ দায়ের করেছেন তিনি।
 ওয়েব ডেস্ক: ব্যাঙ্কে তুলকালাম। রূপান্তরকামী হওয়ায়, ব্যাঙ্ক থেকে বের করে দেওয়ার অভিযোগ উঠল খোদ রাজ্যের ট্রান্সজেন্ডার বোর্ডের চেয়ারম্যান রঞ্জিতা দাসকে। এলগিন রোডে এসবিআই-য়ের ব্রাঞ্চে অ্যাকাউন্ট রয়েছে তাঁর। রঞ্জিতার দাবি, নোট সংক্রান্ত কিছু প্রশ্ন থাকায়, সদুত্তর পেতে ব্যাঙ্কে গিয়েছিলেন তিনি। কিন্তু গেটেই তাঁকে বাধা দেন নিরাপত্তারক্ষীরা। অভিযোগ তাঁকে বলা হয়, রূপান্তরকামী হওয়ায় তিনি ঢুকতে পারবেন না। তিনি যেন তখনই বেরিয়ে যান। একথার প্রতিবাদ জানিয়ে ব্যাঙ্কে ঢোকার চেষ্টা করায়, এরপর তাঁর হাত ধরে টেনে বাইরে বের করে দেওয়ারও চেষ্টা হয় বলে অভিযোগ। পরে এনিয়ে দুঃখপ্রকাশ করেন ব্যাঙ্ক ম্যানেজার। তবে রঞ্জিতার প্রশ্ন, কেন এধরনের ঘটনা ঘটবে? কেন সেইসময়ই ব্যাঙ্ক কর্মীরা এর প্রতিবাদ করেননি? ভবানীপুর থানায় লিখিত অভিযোগ দায়ের করেছেন তিনি।